47. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 190 της 7/14 Ιουν. 1983 (ΦΕΚ Α΄ 74) Καθορισμός τιμολογίου ημερήσιου νοσήλιου ιδιωτικών κλινικών. Έχοντας υπόψη: 1.Τις διατάξεις της παρ. 13 του άρθρ. 12 του Νόμ. 3796/1957 (ΦΕΚ 251/1957 Τ.Α΄) «περί διαβαθμίσεως και εντάξεως προσωπικού κατέχοντος προσωρινάς θέσεις …………….. και άλλων τινών διατάξεων». 2.Την 279/25.4.1983 γνωμοδότηση του Συμβουλίου της Επικρατείας. Με πρόταση του Υπουργού Υγείας και Πρόνοιας, αποφασίζουμε: Άρθρ.1.-1.Το ενιαίο τιμολόγιο των ημερησίων νοσηλίων των ιδιωτικών κλινικών της χώρας καθορίζεται ως εξής: α)Γενικές Ιδιωτικές κλινικές. Θέση Γ΄ 1.000 δρχ.   »     Ββ΄ 1.450   »   »     Βα΄ 2.100   »   »     Α΄ 2.300   » β)Φυματιολογικές ιδιωτικές κλινικές. Θέση Γ΄ 1.000 δρχ.   »     Ββ΄ 1.260   »   »     Βα΄ 1.680   »   »     Α΄ 1.830   » γ)Νευροψυχιατρικές ιδιωτικές κλινικές. Θέση Γ΄   820 δρχ.   »  Ββ΄ 1.050   »    »  Βα΄ 1.360   »   »  Α΄ 1.680   » 2.Το τιμολόγιο του ημερήσιου νοσηλίου των γενικών κλινικών ισχύει: α)Για τις αμιγείς νευρολογικές κλινικές οι οποίες λειτουργούν μετά από έγκριση ή άδεια σαν αυτοτελείς νευρολογικές ιδιωτικές κλινικές. β)Για τις αμιγείς φυματιολογικές κλινικές και για τους ασθενείς που νοσηλεύονται σ’ αυτές από παθήσεις θώρακα που δεν είναι φυματιώδους μορφής. γ)Για τις Παιδιατρικές, Οφθαλμολογικές, Ω.Ρ.Λ., Ορθοπεδικές και λοιπές κλινικές εκτός από αυτές που αναφέρονται στις περίπτ. β΄ και γ΄ της παρ. 1 του άρθρου αυτού. Άρθρ.2.-Το ενιαίο τιμολόγιο των ημερήσιων νοσηλίων των πρόωρων βρεφών που νοσηλεύονται σε ειδικούς θαλάμους, ορίζεται σε 1.680 δραχμές. 2.Για την κάλυψη της δαπάνης του οξυγόνου που καταναλώνεται κατά τη διάρκεια της νοσηλείας του πρόωρου βρέφους σε ειδικούς θαλάμους, καταβάλλεται από τον υπόχρεο από το νόμο, εφάπαξ ποσό 300 δρχ. 3.Στην έννοια του νοσηλίου περιλαμβάνονται: α)Η ιατρική και νοσηλευτική περίθαλψη β)Η διατροφή γ)Η αμοιβή των ιατρικών πράξεων που περιλαμβάνουν ενδοφλέβιες ενέσεις, ενδομυϊκές ενέσεις και αλλαγές καθ’ όλη τη διάρκεια της νοσηλείας. Άρθρ.3.-Το ενιαίο τιμολόγιο των ημερησίων νοσηλίων των Κέντρων αναπνευστικής ανεπάρκειας και ανάληψης καθορίζεται ως εξής: α)Ημερήσιο νοσήλιο ιδιωτών ασθενών: Ι.Για οξεία αναπνευστική ανεπάρκεια Θέση Ββ΄ 2.940 δραχ.   »      Γ΄ 2.370   » 2.Για χρόνια αναπνευστική ανεπάρκεια Θέση Ββ΄ 1.890 δραχ.   »      Γ΄ 1.760   » β)Ημερήσιο νοσήλιο ασφαλισμένων και δημοσίων υπαλλήλων που νοσηλεύονται για οξεία και χρονία αναπνευστική ανεπάρκεια: σε 2.110 δραχμές ανεξάρτητα από τη θέση νοσηλείας. 2.Στην έννοια του νοσηλίου συμπεριλαμβάνεται και η συνηθισμένη φαρμακευτική θεραπεία, με εξαίρεση τα ευρέος φάσματος αντιβιοτικά, ισχυρά αναληπτικά και διουρητικά φάρμακα, καθώς και τα παράγωγα κορτιζόνης, ακτινογραφικά φίλμς, τα οποία βαρύνουν τους νοσηλευόμενους ή τους ασφαλιστικούς τους φορείς. 3.Προκειμένου για ασφαλισμένους στο Ι.Κ.Α. ασθενείς, στην έννοια του ημερήσιου νοσηλίου, όπως καθορίζεται στην παρ. 2 του παρόντος περιλαμβάνονται οι διενεργούμενες εξετάσεις στα Κέντρα αναπνευστικής ανεπάρκειας και ανάληψης, η αξία των ακτινολογικών φίλμς και των λοιπών παρακλινικών εξετάσεων, καθώς και τα φάρμακα πλην της τεραμυκίνης, ακτινομυκίνης, νεομυκίνης, ερυθρομυκίνης, αχρωμυκίνης, μαγγναμυκίνης, πολυμιξίνης, BACITRACINE LIMIDIL, VIOMVCINE, ESCHATINE, Χλωραμφενικόλης, κορτιζόνης, A.C.T.H., TRASILOL, TRENIBON και αναληπτικών τοιούτων και παντός ευρέος φάσματος βιοθεραπευτικού φαρμάκου εγκεκριμένου από το Κ.Ε.Ε.Φ. με την εκάστοτε κρατική διατίμηση. 4.Οι διατάξεις των παρ. 1 περίπτ. 1 και β 2 και 3 του παρόντος άρθρου, ισχύουν και για τις μονάδες εντατικής παρακολούθησης. Άρθρ.4.-Τα τιμολόγια των ημερησίων νοσηλίων που καθορίζονται με τις διατάξεις των άρθρ. 1 και 2 του παρόντος Π.Δ/τος μειώνονται κατά ποσοστό 20% προκειμένου για υπαλλήλους και συνταξιούχους του Δημοσίου και των Ν.Π.Δ.Δ., καθώς και τα μέλη της οικογένειας αυτών, που δικαιούνται περίθαλψη από το Δημόσιο. Άρθρ.5.-Από την έναρξη ισχύος του παρόντος δ/τος καταργούνται οι διατάξεις των άρθρ. 22 και 23 του Π.Δ. 234/1980 (ΦΕΚ 66/1980 τ.Α΄) όπως αντικαταστάθηκαν με τα άρθρ. 4 και 5 αντίστοιχα, του Π.Δ. 1165/1980 (ΦΕΚ 299/1980 τ.Α΄) και των άρθρ. 13, 15, 16 και 17 του Π.Δ. 234/80, όπως αντικαταστάθηκαν με τα άρθρα πρώτο, δεύτερο, τρίτο και τέταρτο, αντίστοιχα, του Π.Δ. 1072/1981 (ΦΕΚ 259/81 τ.Α΄). Η ισχύς του παρόντος Π.Δ/τος αρχίζει από την ημερομηνία που θα δημοσιευθεί στην Εφημερίδα της Κυβερνήσεως. (Μετά τη σελ. 266,16) Σελ. 266,17 Τεύχος ΣΤ82-Σελ. 69 Νοσήλεια 34.Β.ψ.47 34.Β.ψ.47 Νοσήλεια 